OKRESNÁ PROKURATÚRA POPRAD 
Štefánikova 11, 058 01 Poprad 1

Číslo: 1 Pv 165/14/7706-3	Poprad 24.08.2016 
EEČ: 2-57-128-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 1.7.2014 spisová značka 1 Pv 165/14/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 05.02.2014 v čase od 18.00 hod. do 22,30 hod. prechovával u seba v poskladanom papieri vysušené vrcholky rastliny konope (Cannabis) o celkovej hmotnosti 1,12 g s priemerným 10,4% obsahom THC (tetrahydrokanabinolu), účinnej látky rastliny konope (Cannabis), z ktorého množstva by bolo možné pripraviť od 4 do 12 obvykle jednorazových dávok drogy, ktoré obvinený XXXXX v Poprade dňa 05.02.2014 o 22.30 hod. dobrovoľne vydal podľa § 89 ods. 1 Trestného poriadku policajtovi Odboru kriminálnej polície, Okresného riaditeľstva PZ XXXXX, pričom rastliny rodu Cannabis (konope) sú zaradené v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok 

Uznesením prokurátora Okresnej prokuratúry XXXXX zo dňa 1.7.2014, spisová značka 1 Pv 165/14/7706, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	24 mesiacov
 
Odôvodnenie:
XXXXX prokuratúry XXXXX uznesením pod sp. zn. 1Pv 165/14/7706-17 zo dňa 1.7.2014 podľa § 216 ods. 1 Trestného poriadku podmienečne zastavil trestné stíhanie obvineného XXXXX, vedené pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona, ktorého sa obvinený dopustil tak, ako je uvedené vo výrokovej časti tohto uznesenia. 

	Podľa § 216 ods. 2 Trestného poriadku obvinenej bola určená skúšobná doba v trvaní 24 (dvadsiatichštyroch) mesiacov.  

	Uznesenie o podmienečnom zastavení trestného stíhania nadobudlo právoplatnosť dňa 19.07.2014. Skúšobná doba uplynula dňa 19.7.2016.    

	V zmysle ustanovenia § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Po uplynutí skúšobnej doby bolo preverené správanie sa obvinenej počas skúšobnej doby podmienečného zastavenia trestného stíhania. Vo veci boli vyžiadané charakteristika mesta XXXXX, odpis z registra trestov, správa z Obvodného úradu, Odboru všeobecnej vnútornej správy XXXXX.    

Zo zabezpečených podkladov vyplýva, že obvinený v priebehu skúšobnej doby viedol riadny život, nebola súdom odsúdená za trestný čin. Obvinený je z miesta bydliska hodnotený všeobecne. Zo správy Okresného úradu XXXXX- Ústrednej evidencii priestupkov MVSR USEP vyplýva, že od 19.7.2014 do 19.7.2016 má 3 záznamy, všetky na úseku cestnej premávky za porušenie pravidiel cestnej premávky. Uvedené priestupky však boli spáchané počas dlhšej skúšobnej doby a navyše z hľadiska ich druhu nijako nesúvisia s trestnou činnosťou, za ktorú je obvinený trestne stíhaný. Na základe uvedeného možno konštatovať vedenie riadneho života obvineným v skúšobnej dobe podmienečného zastavenia trestného stíhania a teda splnenie zákonom stanovených podmienok na vydanie osvedčujúceho rozhodnutia. 

	Vzhľadom na vyššie uvedené bolo potrebné rozhodnúť tak, ako je uvedené vo výroku tohto rozhodnutia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Ján Havrilčák
prokurátor